Document ID: /fineweb-2-swissfilter-quality_10-filterrobots/filtered/01308.jsonl.gz/1309

Kosova
Thaçi të hënën do të udhëtojë për në Hagë
Presidenti i Kosovës, Hashim Thaçi, përmes një shkrimi drejtuar qytetarëve ka njoftuar se të hënën do të udhëtojë për në Hagë, me ftesë të Prokurorisë Speciale.
Thaçi gjithashtu tha se Kosova, edhe pse viktimë, ka bashkëpunuar me organet e drejtësisë. E si rezultat i kësaj, shumë luftëtarë të Ushtrisë Çlirimtare të Kosovës janë intervistuar nga Dhomat e Specializuara në Kosovë dhe jashtë saj.
Njoftimi i plotë i presidentit Thaçi:
Qytetarë të nderuar të Republikës së Kosovës,
Në këto dy dekadat e fundit shumë pjesëtarë të UÇK-së u ballafaquan me drejtësinë ndërkombëtare të UNMIK-ut, Tribunalit të Hagës për Ish-Jugosllavi, EULEX-it dhe me drejtësinë vendore.
Kosova, edhe pse viktimë, bashkëpunoi me organet e drejtësisë për trajtimin e pretendimeve për krime lufte. Në këto dy vitet e fundit shumë ish-bashkëluftëtarë janë intervistuar nga Dhomat e Specializuara, brenda dhe jashtë vendit.
Të nderuar qytetarë të Republikës së Kosovës,
Më lejoni të ndaj me ju se të hënën do të udhëtoj për në Hagë si i ftuar nga Prokuroria Speciale për t’u intervistuar.
Deri sa bashkëluftëtarët e mi dhe unë do të përballemi me dinjitet dhe integritet me drejtësinë ndërkombëtare, ju ftoj që të bashkuar t’i përballojmë sfidat me të cilat po përballet vendi.
Uniteti qytetar, bashkëjetesa ndëretnike, stabiliteti institucional dhe besimi në institucione janë të domosdoshme që Kosova ta jetësojë vizionin që të jetë pjesë e NATO-s, Bashkimit Evropian dhe të ruajë miqësinë e përjetshme me Shtetet e Bashkuara të Amerikës.
Ju faleminderit për përkrahjen tuaj!
Zoti e bekoftë Kosovën! HTH
LAJME INTERESANTE NGA INTERNETI
Të ngjashme
Gjykata Speciale ia vazhdon paraburgimin ish-presidentit Thaçi
Të tjera nga Kosova
E-Diaspora
-
Profesori nga Tirana ligjëron në Cyrih mbi idenë nacionale shqiptare “Nacionalizmi shqiptar ne kontekstin ballkanik dhe evropian, me një ekskurs mbi diasporën shqiptare” është titulli i...
-
Shqiptarit në Austri i digjet vetura – dyshon se iu bë për motive politike
-
Një Gala mbrëmje e bukur për Festën e Flamurit, në Lozanë
-
Ka therur me thikë ish-partneren, shtatë vjet e gjysmë burgim për kosovarin
-
Dietikon (ZH)
Akuzohet kosovari 22 vjeçar: Ka lënduar rëndë një nënë dhe vajzën e saj 4 vjeçe
Jeta në Zvicër
-
Lucern: U vihet zjarri kutive postare me zarfe votimi për Ligjin Covid Tre zjarret kanë ndodhur të enjten ose të premten e një jave më parë, ka bërë...
-
Nga dhjetori, kantonet zvicerane do të ashpërsojnë rregullat Covid
-
Këto profesione janë më të prekura nga mungesa e punëtorëve në Zvicër
-
Arkeologët zviceranë vazhdojnë të zbulojnë gjetje të reja në akullnaja
-
Nga dhjetori, në Zvicër fillojnë më shumë lidhje hekurudhore ndërkombëtare